text: Кіеў агучыў страты ўкраінскага войска падчас вайны на Данбасе
  З пачатку ваенных дзеянняў на Данбасе ў красавіку 2014 году загінулі 2696 украінскіх вайскоўцаў і 9903 атрымалі раненні. Гэтую лічбу сёння назваў прадстаўнік Міністэрства абароны Украіны Андрэй Лысенка.
  Спіс ахвяраў быў дапоўнены сёння – раніцай ад кулі снайпера каля пасёлку Наваташкоўка загінуў украінскі вайсковец, паведамляе УНІАН.
  Паводле дадзеных Спецыяльнай маніторынгавай місіі АБСЕ (СММ АБСЕ) ва Украіне, на Данбасе з пачатку года загінулі 45 мірных жыхароў (усяго з пачатку канфлікту – амаль 3 тысячы).
  СММ канстатуе павелічэнне колькасці парушэнняў рэжыму спынення агню ў Данецкай і Луганскай вобласці ў апошнія дні, пашкоджанні цывільных аб'ектаў, а выкарыстанне артылерыі і рэактыўных сістэм залпавага агню на лініі размежавання.